Корманарыхтоўчыя работы ў “Ніве” арганізаваны ў адзін бесперапынны і дасканала наладжаны канвеер: косяць траву, не дапускаючы яе пераспявання, пакідаюць для правяльвання ў валках, здрабняюць, дастаўляюць зялёнку ў сянажную траншэю і трамбуюць яе кругласутачна. Балазе, “зялёнае жніво” гаспадарка сустрэла ў поўным тэхнічным узбраенні: 6 трактароў задзейнічаны на касьбе траў, 1 займаецца іх варушэннем, 3 корманарыхтоўчыя камбайны здрабняюць зялёную масу і 8 адзінак тэхнікі адвозяць яе да сянажных траншэй.